TANTÁRGYLEÍRÁS ÉS HETI TEMATIKA
	Tantárgy neve: Köztéri szobrászat 1
	Kreditértéke: 2

	A tantárgy elméleti vagy gyakorlati jellegének mértéke, „képzési karaktere” 40:60 (kredit%)

	A tanóra típusa: Gyakorlat
nyelve: magyar
Az adott ismeret átadásában alkalmazandó további módok, jellemzők: 
esetismertetések, tematikus prezentációk, kihelyezett gyakorlat

	A számonkérés módja: gyakorlati jegy
Az ismeretellenőrzésben alkalmazandó további (sajátos) módok: 

évközi beszámoló, gyakorlati jegy

	A tantárgy tantervi helye (hányadik félév): szabadon választható, 3. félévtől felvehető

	Előtanulmányi feltételek: 
Szobrász tanszék hallgatói jelentkezhetnek a kurzusra

	Tantárgyleírás: az elsajátítandó ismeretanyag tömör, ugyanakkor informáló leírása:
Köztéri (alkalmazott) szobrászati pályázatírás, dokumentáció, látványterv és modell készítés.

Köztéri szobrászat című tantárgy célja a nagyléptékű plasztikák tervezési és kivitelezési lépéseinek megismertetése. Különös tekintettel, a köztéri szoborral szemben támasztott, funkcióból eredő elvárásokra, a pályázati dokumentáció tartalmára, idő- és költségkeret meghatározására. Az ismeretanyag, a célirányos szakmai elméleti és gyakorlati ismereteken túl, vállalkozói ismeretekre épül.

A kurzus, elméleti és gyakorlati tematikája az első félévben egy egységes téma, tipizált, komplett pályázati dokumentációjának, annak felépítési lépéseit járja végig, szobrászati fókusszal
A második szemeszter tanmenete, egyéni témaválasztás, személyre szabott program, konkrét helyzetelemzés, külső, kihelyezett gyakorlat mentén halad, a kivitelezés, megvalósítás, felelősségvállalás szempontjaival kiegészítve.
Megvalósítandó célok:

Köztéri plasztika tervezési szempontjainak oktatása,

1:5, 1:10 modelljének,

Látványtervének,

Statikai tervének elkészítése,

Árajánlat képzés, 

Vállalási határidő számítás, 

Kapcsolatépítés és kapcsolattartás, szakmai érdekvédelem jelentőségének,

Szerződéskötés ismereteinek elsajátítására irányul.

Az alkalmazott szobrászati területre történő tudatos belépés bázisának megteremtése.

	A 2-5 legfontosabb kötelező, illetve ajánlott irodalom (jegyzet, tankönyv) felsorolása bibliográfiai adatokkal (szerző, cím, kiadás adatai, (esetleg oldalak), ISBN)

	Féléves tematika hetekre lebontott rövid ismertetése
1. hét

Előadás, diskurzus: Köztéri (alkalmazott) szobrászati pályázati dokumentáció szerepe, célja, tartalmi összetétele. Pályázó, pályázat kiírójának, megrendelőnek viszonyrendszere.

2. hét

Előadás, diskurzus: Téma relevanciája, szobrászi aspektus, kapcsolódási lehetőségek. 

MKE pályázati aktualitásainak áttekintése, 
Önálló felkészülés: téma, helyszín 
3. hét

Diskurzus: önálló felkészülés alapján. 
Témaválasztás, tervezési feladat meghatározása.

Önálló felkészülés: rajzi tervezés
4. hét

Prezentáció, diskurzus: önálló felkészülés alapján.
Lépték és anyagválasztás, kivitelezhetőség szempontjainak áttekintése.

Önálló felkészülés: Anyagválasztás, méretezett főnézeti vázlatok készítése.
5. hét

Előadás, diskurzus: önálló felkészülés alapján.
Rajzi vázlat, méretezett nézeti terv, látványterv szerepe.

Önálló felkészülés: Rajzi vázlat, méretezett nézeti terv,
6. hét

Előadás, diskurzus: önálló felkészülés alapján.
1:5, 1:10 modell készítés relevanciája, lehetőségei.

Önálló felkészülés: Tömegvázlat, modellezés.
7. hét

Előadás, diskurzus: önálló felkészülés alapján
Önálló felkészülés: 1:5 / 1:10 modell készítése és fotó dokumentálása.
8. hét

külső helyszínen tartott óra
9. hét

Prezentáció, diskurzus: önálló felkészülés alapján.
Látványterv készítés. Modell digitalizálás, 3D feldolgozás, 3D nyomtatás szerepe.

Önálló felkészülés: Látványterv készítés.
10. hét

Előadás, diskurzus: önálló felkészülés alapján
Önálló felkészülés. Látványterv, képi dokumentáció készítés.
11. hét

Előadás, diskurzus: önálló felkészülés alapján.
Műleírás.

Önálló felkészülés. Műleírás.
12. hét

Előadás, diskurzus: önálló felkészülés alapján.
Kivitelezhetőség szempontjai, bevezetés.
Önálló felkészülés: Műleírás véglegesítése.
13. hét
Előadás, diskurzus: önálló felkészülés alapján
Önálló felkészülés. Teljes dokumentáció összeállítása.
14. hét
Előadás, diskurzus: féléves tematika alapján.


	Tantárgy felelőse: Erős Apolka egyetemi adjunktus

	Tantárgy oktatásába bevont oktató(k) és elérhetősége(ik): - 

	Tantárgykódja: SZM-KTSZ01-25-C

	Felelős tanszéke: Szobrász Tanszék

	Képzési idő szemeszterekben: 1 szemeszter

	Tanórák száma összesen: 28 óra 

	Tanulmányi követelmények: oktató által meghatározott program teljesítése

	Oktatási módszerek: gyakorlati képzés, konzultáció, prezentáció, korrekció

	Javasolt tanulási módszerek: kutatás, jegyzetkészítés, önálló munka

	A hallgató egyéni munkával megoldandó feladatainak száma: változó

	Felhasználható fontosabb technikai és egyéb segédeszközök: 

laptop, digitális adathordozó, egyéb technikai eszközök, 3D nyomtató, műtermi eszközök

	Szabadon választható (az infrastrukturális adottságokat figyelembe véve) tárgyként meghirdetve a jelentkező hallgatók létszáma: 8 fő 


87/2015. (IV. 9.) Korm. rendelet: 
54. § (2)95 A képzési és kimeneti követelmények szerint megszerezhető kompetenciák alapján meghatározott tanterv kötelező, kötelezően választható és szabadon választható tantárgyakból, tantervi egységekből, továbbá kritériumkövetelményekből épül fel. Szabadon választható tantárgy esetében a felsőoktatási intézmény nem korlátozhatja a hallgató választását a felsőoktatási intézmények által meghirdetett tantárgyak körében. 
Nft 2011. évi CCIV. törvény  
49. § (2)229 A hallgató részére biztosítani kell, hogy tanulmányai során az oklevél megszerzéséhez előírt összes kredit legalább öt százalékáig, az intézmény szervezeti és működési szabályzata alapján szabadon választható tárgyakat vehessen fel – vagy e tárgyak helyett teljesíthető önkéntes tevékenységben vehessen részt –, továbbá az összes kreditet legalább húsz százalékkal meghaladó kreditértékű tantárgy közül választhasson. 

